2009 m. Brazilijos Grand Prix

2009 m. Brazilijos Grand Prix – 16-osios priešpaskutinės 2009 m. Formulės 1 sezono lenktynės. Jos vyko spalio 16-18 dienomis Interlagos trasoje. 

2008 m. čia nugalėjo vietinis herojus Felipe Massa su Ferrari. Tuomet jis kovojo dėl čempiono titulo, tačiau Lewisas Hamiltonas paskutiniame rate aplenkęs Timo Glocką ir pakilęs iki 5 vietos pirmą kartą tapo čempionu. Šis titulas laimimas Brazilijos GP jau ketverius metus iš eilės. 

Šiose lenktynėse negalės dalyvauti T. Glockas, kuris susižeidė Japonijos GP kvalifikacijoje. Jį pakeis Toyota trečiasis lenktynininkas japonas Kamui Kobayashi.T. Glockas praleis ir Brazilijos GP

 Situacija Formulės 1 čempionato įskaitose 
Prieš Brazilijos GP dėl Formulės 1 čempiono vardo kovoja trys lenktynininkai - J. Buttonas, R. Barrichello ir S. Vettelis. Brazilijoje tik J. Buttonas gali tapti čempionato nugalėtoju. Jis tai pasieks, jei situacija susiklostytų taip:

 britas finišuos 1, 2 arba 3 vietoje;
 J. Buttonas finišuos 4 arba 5, o R. Barrichello 2-oje ar žemesnėje pozicijoje;
 J. Buttonas finišuos 6 ar 7, R. Barrichello 3 ar žemesnėje, o S. Vettelis - 2 ar žemesnėje pozicijoje;
 J. Buttonas bus 8-tas, R. Barrichello finišuos 3-ioje ar žemesnėje pozicijoje, S. Vettelis - 3 ar žemesnėje pozicijoje;
 J. Buttonas nepelnys taškų, R. Barrichello bus 5-oje ar žemesnėje pozicijoje, S. Vettelis - 3-ioje ar žemesnėje pozicijoje;

 Brawn GP ekipai reikia vos pusės taško norint jau Brazilijoje nugalėti komandinėje įskaitoje. Nugalėti čempionate gali ir Red Bull, tačiau jiems reikia pelnyti dvigubas pergales Brazilijoje ir Abu Dabyje, o Brawn GP nepelnyti nė taško.

 Penktadienio treniruotės 
Abi penktadienio treniruotės buvo sutrikdytos smulkaus lietaus, tad kurį laiką lenktynininkai važiavo šlapia trasa. Pirmose treniruotėse greičiausias buvo Markas Webberis su Red Bull (1:12.463 min.). Antras liko brazilas Rubensas Barrichello (1:12.874), trečias - M. Webberio komandos draugas Sebastianas Vettelis (1:12.932).

Antroje treniruotėje, kuri vyko sauseniu oru, nei pirmoji, greičiausias buvo ispanas Fernando Alonso (1:12.314). Antras liko Sebastienas Buemi (1:12.357), trečias - R. Barrichello (1:12.459).

 Šeštadienio treniruotės 
Šeštadienio treniruotės dėl smarkaus lietaus buvo sutrumpintos ir vyko vos 18 minučių. Per šį laiką trasa buvo labai šlapia ir nuolat lijo. Tokiomis oro sąlygomis greičiausią ratą nuvažiavo Nico Rosbergas, antras liko jo komandos draugas Kazuki Nakajima. Trečią vietą užėmė sezono lyderis Jensonas Buttonas.

 Kvalifikacija 
Kvalifikacines lenktynes, kurios dėl lietaus buvo sustabdytos kelis kartus ir vyko net 2 val. ir 41 min., greičiausią ratą sugebėjo nuvažiuoti vietinis herojus brazilas R. Barrichello. Artimiausi jo konkurentai kovoje dėl Formulės 1 čempiono titulo nesugebėjo nuvažiuoti greitų ratų. Komandos draugas J. Button kvalifikacijoje buvo 14-tas, S. Vetelis - 16-tas. Antrąją vietą pelnė australas M. Webber, trečias liko Force India lenktynininkas Adrian Sutil. Dėl blogų sąlygų trasoje avarijas patyrė Giancarlo Fisichella, Lewis Hamilton, Sebastian Vettel ir Vitantonio Liuzzi.

Lenktynininkai, naudojantys KERS, pažymėti "‡" simboliu
 Vieta Nr. Lenktynininkas Komanda 1 dalis 2 dalis 3 dalis Starto vieta 1 23  Rubens Barrichello Brawn-Mercedes 1:24.100 1:21.659 1:19.576 1 2 14  Mark Webber Red Bull-Renault 1:24.722 1:20.803 1:19.668 2 3 20  Adrian Sutil Force India-Mercedes 1:24.447 1:20.753 1:19.912 3 4 9  Jarno Trulli Toyota 1:24.621 1:20.635 1:20.097 4 5 4‡  Kimi Räikkönen Ferrari 1:23.047 1:21.378 1:20.168 5 6 12  Sébastien Buemi Toro Rosso-Ferrari 1:24.591 1:20.701 1:20.250 6 7 16  Nico Rosberg Williams-Toyota 1:22.828 1:20.368 1:20.326 7 8 5  Robert Kubica BMW Sauber 1:23.072 1:21.147 1:20.631 8 9 17  Kazuki Nakajima Williams-Toyota 1:23.161 1:20.427 1:20.674 9 10 7  Fernando Alonso Renault 1:24.842 1:21.657 1:21.422 10 11 10  Kamui Kobayashi Toyota 1:24.335 1:21.960  11 12 11  Jaime Alguersuari Toro Rosso-Ferrari 1:24.773 1:22.231  12 13 8  Romain Grosjean Renault 1:24.394 1:22.477  13 14 22  Jenson Button Brawn-Mercedes 1:24.297 1:22.504  14 15 21  Vitantonio Liuzzi Force India-Mercedes 1:24.645 Nėra laiko  20 16 15  Sebastian Vettel Red Bull-Renault 1:25.009   15 17 2‡  Heikki Kovalainen McLaren-Mercedes 1:25.052   16 18 1‡  Lewis Hamilton McLaren-Mercedes 1:25.192   17 19 6  Nick Heidfeld BMW Sauber 1:25.515   18 20 3‡  Giancarlo Fisichella Ferrari 1:40.703   19
  Vitantonio Liuzzi neužfiksavo laiko, nes antros kvalifikacinių važiavimų dalies pradžioje nesuvaldė baloje paslydusio bolido ir jį sudaužė.
  Vitantonio Liuzzi gavo penkių starto pozicijų baudą už tai, kad po avarijos mechanikai pakeitė sugadintą pavarų dėžę.Formula1.com: Liuzzi to get gearbox penalty after Q2 crash. Nuoroda tikrinta 2009-10-18.

 Lenktynės 
Lenktynes, kurios priešingai kvalifikacijai vyko sausu oru, laimėjo australas Markas Webberis. Iš pirmos vietos startavęs brazilas Rubensas Barrichello dėl pasirinktos taktikos ir pradurtos padangos finišą pasiekė tik aštuntoje vietoje. Jau pirmajame lenktynių rate dėl avarijų iš lenktynių pasitraukė Adrianas Sutilas, Jarno Trulli ir Fernando Alonso. Sezono lyderis, lenktynes pradėjęs tik 14 vietoje, pasinaudodamas kitų lenktynininkų klaidomis bei kelis kartus ryžtingai aplenkus kelis konkurentus finišavo penktas. To jam užteko padidinti savo pranašumą nuo R. Barrichello ir Sebastiano Vettelio bei pirmą kartą savo karjeroje tapti Formulės 1 čempionu.

Lenktynininkai, naudojantys KERS, pažymėti „‡“ simboliu.
 Vieta Nr. Lenktynininkas Komanda Ratai Laikas/Pasitraukimas Starto vieta Taškai 1 14  Mark Webber Red Bull-Renault 71 1:32:23.081 2 10 2 5  Robert Kubica BMW Sauber 71 +7.626 8 8 3 1‡  Lewis Hamilton McLaren-Mercedes 71 +18.944 17 6 4 15  Sebastian Vettel Red Bull-Renault 71 +19.652 15 5 5 22  Jenson Button Brawn-Mercedes 71 +29.005 14 4 6 4‡  Kimi Räikkönen Ferrari 71 +33.340 5 3 7 12  Sébastien Buemi Toro Rosso-Ferrari 71 +35.991 6 2 8 23  Rubens Barrichello Brawn-Mercedes 71 +45.454 1 1 9 10  Kamui Kobayashi Toyota 71 +1:03.324 11  10 3‡  Giancarlo Fisichella Ferrari 71 +1:10.665 19  11 21  Vitantonio Liuzzi Force India-Mercedes 71 +1:11.388 20  12 2‡  Heikki Kovalainen McLaren-Mercedes 71 +1:13.499 (+48.499+25) 16  13 8  Romain Grosjean Renault 70 +1 ratas 13  14 11  Jaime Alguersuari Toro Rosso-Ferrari 70 +1 ratas 12  Ret 17  Kazuki Nakajima Williams-Toyota 30 Avarija 9  Ret 16  Nico Rosberg Williams-Toyota 27 Pavarų dėžės gedimas 7  Ret 6  Nick Heidfeld BMW Sauber 21 Baigėsi kuras 18  Ret 20  Adrian Sutil Force India-Mercedes 0 Avarija 3  Ret 9  Jarno Trulli Toyota 0 Avarija 4  Ret 7  Fernando Alonso Renault 0 Avarija 10 
  Heikki Kovalainen gavo 25 sekundžių baudą už nesaugų išvažiavimą iš techninio aptarnavimo juostos pirmo sustojimo metu.

 Kita 
 Dėl prastų oro sąlygų 2 valandas ir 41 minutę trukę kvalifikaciniai važiavimai buvo ilgiausi visoje Formulės 1 istorijoje.Formula1.com: Qualifying - Barrichello rises to the challenge in Brazil . Nuoroda tikrinta 2009-10-18.
 Pirmos lenktynės – Kamui Kobayashi.
 Pirmas čempiono titulas – Jenson Button.
 Pirmas konstruktorių įskaitos nugalėtojų titulas – Brawn GP.
 Jenson Button buvo vienintelis lenktynininkas, viso sezono metu praktikoje, kvalifikacijoje ir lenktynėse naudojęs vieną ir tą pačią važiuoklę (tuo tarpu dauguma lenktynininkų pakeitė važiuoklę po kelis kartus). Tai reiškia, kad jis pelnė čempiono titulą seniausiu bolidu.Racecar engineering: F1: Jenson Button's winning Brawn chassis breaks records . Nuoroda tikrinta 2009-10-20.

 Įskaitos po lenktynių 

Lenktynininkų įskaita
 Vieta Lenktynininkas Taškai 1  Jenson Button 89 2  Sebastian Vettel 74 3  Rubens Barrichello 72 4  Mark Webber 61,5 5  Lewis Hamilton 49

Komandų įskaita
 Vieta Komanda Taškai 1  Brawn-Mercedes 161 2  Red Bull-Renault 135,5 3  McLaren-Mercedes 71 4  Ferrari 70 5  Toyota 54,5

 Pastabos:
 pateikti tik penki geriausi rezultatai.
 paryškintas lenktynininkas ir konstruktorius, po šio etapo jau užsitikrinę čempiono titulą.

 Šaltiniai 

Kategorija:Formulės 1 Grand Prix
Kategorija:Brazilijos sporto varžybos